Document ID: 31997R1340

ΚΑΝΟΝΙΣΜΟΣ (ΕΚ) αριθ. 1340/97 ΤΗΣ ΕΠΙΤΡΟΠΗΣ της 11ης Ιουλίου 1997 για την τροποποίηση του παραρτήματος Ι του κανονισμού (ΕΚ) αριθ. 1808/95 σχετικά με το άνοιγμα και τον τρόπο διαχείρισης των παγιωμένων στα πλαίσια της Γενικής Συμφωνίας Δασμών και Εμπορίου (ΓΣΔΕ) κοινοτικών δασμολογικών ποσοστώσεων και ορισμένων άλλων κοινοτικών δασμολογικών ποσοστώσεων για ορισμένα γεωργικά, βιομηχανικά και αλιευτικά προϊόντα, και σχετικά με τον καθορισμό της μεθόδου τροποποίησης ή προσαρμογής των εν λόγω ποσοστώσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1808/95 του Συμβουλίου, της 24ης Ιουλίου 1995, σχετικά με το άνοιγμα και τον τρόπο διαχείρισης των παγιωμένων στα πλαίσια της Γενικής Συμφωνίας Δασμών και Εμπορίου (ΓΣΔΕ) κοινοτικών δασμολογικών ποσοστώσεων και ορισμένων άλλων κοινοτικών δασμολογικών ποσοστώσεων, για ορισμένα γεωργικά, βιομηχανικά και αλιευτικά προϊόντα, και σχετικά με τον καθορισμό της μεθόδου τροποποίησης ή προσαρμογής των εν λόγω ποσοστώσεων (1), όπως τροποποιήθηκε τελευταία από τον κανονισμό (ΕΚ) αριθ. 2016/96 (2), και ιδίως τα άρθρα 9 και 10,
Εκτιμώντας:
ότι με τον κανονισμό (ΕΚ) αριθ. 1808/95 ανοίχθηκαν κοινοτικές δασμολογικές ποσοστώσεις για ορισμένα γεωργικά, βιομηχανικά και αλιευτικά προϊόντα, στο πλαίσιο της Γενικής Συμφωνίας Δασμών και Εμπορίου (ΓΣΔΕ) 7
ότι με την απόφαση 97/360/ΕΚ του Συμβουλίου, της 24ης Μαρτίου 1997, για την κατάργηση των δασμών που επιβάλλονται σε ορισμένα οινοπνευματώδη (3), τροποποιήθηκε ο πίνακας των δασμολογικών ποσοστώσεων ΠΟΕ ανοιγομένων από την Ευρωπαϊκή Κοινότητα, με την προσθήκη μιας δασμολογικής ποσόστωσης για το ρούμι και την τάφια μιας συγκεκριμένης αξίας, από την 1η Ιουλίου 1997 μέχρι να μειωθεί ο δασμός στο μηδέν την 1η Ιανουαρίου 2003 7
ότι πρέπει, κατά συνέπεια, να τροποποιηθεί το παράρτημα Ι του κανονισμού (ΕΚ) αριθ. 1808/95 ώστε να προστεθούν τα προϊόντα που παρατίθενται στο παράρτημα του παρόντος κανονισμού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη που εξέδωσε η επιτροπή τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΚ) αριθ. 1808/95 προστίθεται η δασμολογική ποσόστωση που παρατίθεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Ιουλίου 1997.

Labels: 3
17